《闻变 其一》
明代·谢重华

百二山河一旦休，中原无地觅神州。英灵已化啼鹃去，忠义宁为舞鹤羞。

豫让有心长抚剑，包胥无力叩同仇。满朝金紫归何处，不为君王展半筹。

作者简介：谢重华，字嘉有，号恬斋。东莞人。明思宗崇祯间贡生。国亡，杜门不入城市三十馀年。著有《云窝集》。清陈伯陶《胜朝粤东遗民录》卷二有传。